**USMERNENIE NA REALIZÁCIU**

**PRAKTICKEJ ČASTI ODBORNEJ ZLOŽKY MATURITNEJ SKÚŠKY** (PČOZ MS)

**formou obhajoby vlastného projektu** (spracovaním KOP)

**Do 20. 09.** príslušného školského roka **vyhlásia** predmetové komisie odborných predmetov **témy,** ktoré sú vhodné na spracovanie PČOZ MS formou obhajoby vlastného projektu.

Na základe zvolenej témy **odovzdá** žiak **do 30. 09.** príslušného školského roka vyplnenú **Prihlášku** na formu PČOZ MS, v ktorej svojím podpisom potvrdí výber témy KOP. Tlačivo je zverejnené na internetovej stránke školy.

KOP je zameraná podľa študijného odboru a potrieb praxe. Počas štúdia rieši žiak KOP individuálne**.** V odôvodnených prípadoch (v súvislosti s náročnosťou a rozsahom KOP) predmetová komisia schvaľuje skupinové spracovanie (max. 2 študenti v skupine).

Autorom KOP je **žiak** a jeho samostatná práca nemôže byť plagiátom. Žiak, ktorý je uvedený ako autor, je pôvodcom práce a preberá zodpovednosť za jej obsah.

Každá téma KOP má stanoveného konzultanta. **Konzultant** pomáha študentovi orientovať sa v odbornej literatúre, posudzuje osnovu práce a jej logickú štruktúru, sleduje a kontroluje celý priebeh tvorby práce.

Podľa harmonogramu tvorby KOP využíva žiak počas spracovania práce **konzultácie** dohodnuté s konzultantom v rozsahu **min. 7 hodín.** Účasť na konzultáciách prezenčne alebo dištančne musí byť zaznamenaná **na** **Konzultačnom hárku** k spracovaniu KOP.

**Harmonogram tvorby KOP**

|  |  |
| --- | --- |
| september | výber témy |
| október | stanovenie obsahu a štruktúry práce, orientácia v odbornej literatúre |
| november | vypracovanie 40 – 60 % rozsahu práce |
| december | vypracovanie 60 – 80 % rozsahu práce  |
| január | vypracovanie nad 80 % rozsahu práce |
| február | úprava KOP na postup a obhajobu v školskom kole SOČ |
| marec  | doplnenie a úprava KOP na obhajobu PČOZ MS, príp. na postup do vyššieho kola SOČ |

Každý spracovateľ je povinný KOP obhájiť v školskom kole Stredoškolskej odbornej činnosti (SOČ). Práce je potrebné **odovzdať do 10. 02.** príslušného školského roka metodičke SOČ **Ing. A. Kentošovej.**

Pred obhajobou projektu na maturite doplní žiak KOP podľa požiadaviek uvedených
v **Doplnku** k spracovaniu KOP(súčasť konzultačného hárka).

KOP je potrebné kompletne **odovzdať** najneskôr **do 10. 03.** príslušného školského roka **konzultantovi.**

Následne na MS pri obhajobe projektu žiakomzhodnotí KOP každý člen predmetovej maturitnej komisie pre OZ MS podľa daných kritérií na **Hodnotiacom hárku** KOP na PČOZ MS (resp. pri vytvorení vlastného funkčného výrobku na ***Dodatku k hodnotiacemu hárku*** *KOP na PČOZ MS).*

Žiaci, ktorí nedodržia uvedené podmienky spracovania KOP do 10. 03. príslušného školského roka, vykonajú PČOZ MS formou praktickej realizácie a predvedenia komplexnej úlohy.